cyanic-selkie/wikianc huggingface dataset:
Jamssikasvit
Jamssikasvit (Dioscoreaceae) on useita satoja lajeja sisältävä yksisirkkaisiin koppisiemenisiin kuuluva kasviheimo, jonka tunnetuimmat edustajat ovat jamssit (Dioscorea).
Tuntomerkit
Jamssikasvit ovat juurakollisia ruohovartisia köynnöksiä tai liaaneja. Ne kiipeilevät kiertymällä tuen ympärille. Karvat ovat erittäviä. Lehdet ovat erilaistuneet ruodiksi ja lavaksi ja ovat verkkosuonisia. Ruodin molemmissa päissä on paksunnokset eli pulvinukset; lehtikanta ei ole tuppimainen. Kukinnot sijaitsevat lehtihangoissa. Emilehdet ovat erillisiä. Siemenet ovat siivellisiä ja niissä on leveä alkio, jonka sirkkalehti on enemmän tai vähemmän lateraalinen.
Levinneisyys
Jamssikasveja tavataan enimmäkseen tropiikissa, mutta myös lauhkeilla alueilla, muun muassa Etelä- ja Länsi-Euroopassa.
Ikariam
Asukkaat, hallintomuodot ja uskonto
Jokainen kaupungintalon laajennettu taso lisää asukkaiden maksimimäärää. Kaupungin asukasluku suurenee kun lisätään tyytyväisyyttä: Asukkaille voi tarjota viiniä, jonka kulutusta pelaaja voi säädellä tavernasta. Myös museo lisää asukkaiden tyytyväisyyttä, kuten myös muutama tutkimus ja hallintomuoto Demokratia. Asukkaiden tyytyväisyyteen vaikuttaa myös korruptio. Korruptiota syntyy ainoastaan siirtokunnissa lukuun ottamatta hallintomuotojen vaikutuksia. Korruption suuruus riippuu siitä, kuinka pieni siirtokunnan kuvernöörin asunto on siirtokuntien märään nähden. Asukkaat muuttavat pois mikäli he eivät ole tyytyväisiä.
Universaalipragmatiikka
Universaalipragmatiikka tutkii, mitkä ehdot ovat välttämättömiä ymmärryksen saavuttamiseksi viestinnän kautta. Jürgen Habermas kehitti käsitteen 1970-luvulla; Habermas esittää, että inhimillinen kilpailu, konfliktit ja strateginen toiminta ovat epäonnistuneet pyrkimyksissä ymmärryksen saavuttamiseksi.
Habermasille ymmärryksen saavuttamisella pyritään intersubjektiiviseen vastavuoroisuuteen, kuten jaettuun tietämykseen, molemminpuoliseen luottamukseen.
1,3-dibromi-5,5-dimetyylihydantoiini
Ominaisuudet, valmistus ja käyttö
1,3-Dibromi-5,5-dimetyylihydantoiinia valmistetaan dimetyylihydantoiinin ja bromin välisellä reaktiolla emäksisissä olosuhteissa. Yhdiste estää mikrobien ja levien kasvua, minkä vuoksi sitä käytetään muun muassa teollisuusvesisäiliöissä. Sitä voidaan käyttää myös uima-altaiden desinfioimiseen. Yhdistettä käytetään myös orgaanisen kemian synteeseissä bromaamaan alkeeneja, aromaattisia yhdisteitä ja karbonyyliyhdisteitä. Sitä käytetään alkuainebromin sijasta, koska se on helpompaa käsitellä ja reaktiot ovat usein selektiivisempiä ja tapahtuvat miedommissa olosuhteissa kuten alhaisemmassa lämpötilassa.
Jesse Hubbard
Hubbard pelasi NCAA:ssa Princetonin yliopiston joukkueessa vuosina 1995–1998. NCAA-vuosinaan Hubbard valittiin Ivy Leaguen vuoden pelaajaksi, vuoden tulokkaaksi, neljä All-American tunnustusta Yhdysvaltain yliopistojen lacrossesäätiötä, neljä Ivy Leaguen mestaruutta sekä kolme kansallista mestaruutta. Hubbardin nimissä on Princeton sekä yhden kauden että uran maaliennätys.
Kirsi Pitkänen
Vuonna 2010 Pitkänen osallistui Shanghain maailmannäyttelyyn kupla-teoksellaan. Pitkänen toimi näyttelyssä artistioppaana.
Kristian Huselius
Kristian Huselius (s. 10. marraskuuta 1978 Haninge, Ruotsi) on ruotsalainen jääkiekkoilija, pelipaikaltaan oikea laitahyökkääjä. Hän pelasi urallaan sekä kotimaassaan että Pohjois-Amerikan NHL-sarjassa. NHL:ssä hän edusti kolmea seuraa kymmenen kauden aikana. Huselius voitti kahdesti Eliterienin mestaruuden, ja hänet palkittiin kerran Guldhjälmenillä sarjan parhaana pelaajana. Ruotsin paidassa Huselius sai kahdesti MM-pronssia. Huseliuksen ura päättyi vuonna 2013 AIK:ssa.
Seurajoukkueissa
Huseliuksen ammattilaisura alkoi kaudella 1996–1997 Eliterienin Färjestadissa. Pisteitä ei ensimmäisellä kaudella juurikaan kertynyt, mutta Färjestads voitti Elitserienin mestaruuden. mutta vuosi 1997 poiki varauksen NHL:ään. Varaajana toimi Florida Panthers, joka nappasi Huseliuksen varaustilaisuuden toisella kierroksella numerolla 47. Kausi 1997–1998 oli Färjestadin osalta jälleen menestyksekäs Elitserienissä, sillä joukkue voitti toisen perättäisen mestaruutensa.
Maajoukkueessa
Miesten maajoukkueessa Huselius on pelannut Ruotsin arvokisajoukkueessa vuosien 2000, 2001 ja 2002 maailmanmestaruuskilpailuissa, joista kahdesta jälkimmäisestä hänellä on saavutuksena pronssimitali. Kaikkiaan Huselius on pelannut 80 maaottelua.
Lena Philipsson
Maria Magdalena "Lena" Philipsson tai Lena Ph (s. 19. tammikuuta 1966 Vetlanda, Jönköpingin lääni) on ruotsalainen laulaja.
Laatokan Karjalan valtaus 1941
Hyökkäyksen jälkeen
Heti VI armeijakunnan hyökkäyksen keskeydyttyä ryhtyi Päämaja keskittämään joukkoja Tolvajärvelle ja Sortavalaan ja myös muualle, missä hyökkäysmenestys oli ollut laimeaa. Syynä heikkoon menestykseen Ilomantsin suunnalla olivat tykistön puute ja neuvostojoukkojen tehokas vastarinta. Hyökkäys oli keskeytyksissä siihen asti, kunnes Karjalankannas oli vallattu. Tämän jälkeen aloitettiin hyökkäys Itä-Karjalaan.
Hengitys
Hengityksen säätely
Ihminen säätelee hengitystään tietoisesti esimerkiksi puhuessaan, laulaessaan, ululoidessaan ja soittaessaan puhallinsoitinta.
Will Grigg
Maajoukkueura
Pohjois-Irlannin jalkapallomaajoukkueessa hän debytoi kesäkuussa 2012 ystävyysottelussa Alankomaita vastaan. Avausmaali syntyi toukokuussa 2016 Valko-Venäjää vastaan. Grigg nimettiin Pohjois-Irlannin ryhmään vuoden 2016 EM-kilpailuihin. Hän ei kuitenkaan saanut turnauksessa minuuttiakaan peliaikaa.
Miguel Antonio Salas Salas
Salas Salas nimitettiin 20. elokuuta 1979 Méridan arkkihiippakunnan arkkipiispaksi, jona hän toimi, kunnes jäi eläkkeelle 30. lokakuuta 1991. Hän kuoli päivälleen kaksitoista vuotta myöhemmin.
Ampumahiihto
Yhteislähtö
Yhteislähtökilpailussa (kutsutaan myös massastartiksi, ) kilpailijat lähtevät matkaan yhtä aikaa. Miehet hiihtävät 15 kilometriä ja naiset 12,5 kilometriä. Kilpailumuotoon kuuluu neljä ammuntaa, joista kaksi ensimmäistä ammuntaa tapahtuu makuulta ja kaksi viimeistä pystystä. Jokaista ohilaukausta kohti joutuu kiertämään kerran 150 metrin pituisen sakkoringin. Kilpailuun pääsee mukaan maailmancupin kokonaiskilpailun sen hetken 25 parasta ja sen ulkopuolelta viisi sinä kilpailuviikonloppuna parhaiten menestynyttä eli yhteensä 30 urheilijaa. Jos joku ei osallistu, ryhmää täydennetään niin, että 30 lähtee lopulta matkaan. Ennen mukaan pääsi suoraan maailmancupin 30 parasta. Sääntöä muutettiin kaudella 2010–2011.
IBU esitteli vuonna 2018 uuden yhteislähtöformaatin, joka mahdollistaisi 60 kilpailijan osallistumisen yhteislähtökilpailuihin. Sitä kutsutaan nimellä yhteislähtö 60. Siinä kokonaishiihtomatka on sama kuin tavallisessa yhteislähdössä, mutta se koostuu lyhyemmistä kierroksista. Kilpailun alussa kaikki 60 urheilijaa lähtevät yhtä aikaa matkaan. Ensimmäisellä ampumapaikalla ampuvat kuitenkin vain urheilijat, joiden kilpailunumero on 1–30. Loput urheilijat hiihtävät suoraan toiselle kierrokselle. Toisella ampumapaikalla ampuvat vastaavasti vain urheilijat numeroilla 31–60. Kolmannesta paikasta eteenpäin ampumapaikoilla ampuvat kaikki siinä järjestyksessä kuin he paikalle ehtivät ja kilpailu etenee kuten normaali takaa-ajo tai yhteislähtö.
Timo-Juhani Kyllönen
Kyllöselle myönnettiin vuonna 2019 taiteilijaeläke.
Ampumahiihto
Sekaviesti
Sekaviestikilpailu koostuu samoista osa-alueista kuin viestikilpailukin, mutta kilpailussa hiihtää kaksi naista ja kaksi miestä. Naisilla osuuden matka on kuusi kilometriä ja miehillä 7,5 kilometriä. Kilpailijat ampuvat ensin makuulta ja sitten pystystä. Jos kilpailija ei saa tauluja alas viidellä panoksella, voi hän käyttää kolme varapanosta. Ne on ladattava aseeseen ja ammuttava yksitellen. Jos tauluja on pystyssä vielä varapanosten jälkeen, joutuu kilpailija kiertämään jokaista pystyyn jäänyttä taulua kohden yhden sakkokierroksen. Sekaviesti tuli uutena lajina Sotšin talviolympialaisiin 2014.
Manon Lescaut (Puccini)
Kustantaja Giulio Ricordi suositteli ensimmäiseksi dramatistiksi Giuseppe Giacosaa (1847-1906). Ensitapaaminen ei onnistunut. Seuraava libretisti oli Ruggiero Leoncavallo (1858-1919), joka oli tehnyt libreton Abbé Prévostin romaanista Manon Lescaut. Leoncavallo ja Puccini eivät pystyneet sopimaan tärkeimmistä avainkohdista. Tämän jälkeen librettoa tehtiin Mario Pragan ja Domenico Olivan kansa. Yhteistyö päättyi, koska Pragan ja Olivan alkuperäisestä nelinäytöksisestä oopperasta kokonainen toinen näytös jätettiin pois. Seuraavaksi jatkoi Luigi Illica uudistamalla Pragan ja Olivan librettoa. Hän teki muun muassa uuden kolmannen näytöksen (Laivaannousun). Librettoa muuttelivat myös eri vaiheissa Giulio Ricordi ja itse säveltäjä. Lopulta libretto valmistui kesäkuussa 1892, ja sen jälkeen keskusteltiin oikeuksista. Giacosan välitysehdotus hyväksyttiin, eikä kenenkään nimeä laitettu painettuun librettoon. Libretistin kohdalle olisi pitänyt kirjoittaa seitsemän nimeä: Leoncavallo, Praga, Oliva, Illica, Giacosa, Ricordi ja Puccini. Libretistejä oli itse asiassa vielä kahdeksaskin. Puccini pyysi Giuseppe Adamilta tekstiä vuoden 1922 Manonin neljännen näytöksen Sola, perduta, abbandonata aariaan, jolla hän muutti alkuperäisen aarian tekstiä.
Ensi-illassa teoksen johti Alessandro Pomé, Manonina oli Cesira Ferrani (1863-1943) ja Giuseppe Gremonini oli Des Grieux. 'Manon Lescaut'' oli menestys heti alusta alkaen. Librettoon jäi ensimmäisen ja toisen näytöksen väliin pimeä kohta, koska Oliva/Pragan toinen näytös poistettiin. Ensimmäisessä näytöksessä rakastavaiset Manon ja Des Grieux pakenevat yhdessä, ja toinen näytös alkaa, kun Manon on Geronten asunnossa. Tämä ei haitannut, ja Giacomo Puccini oli yhdessä yössä noussut oopperasäveltäjien raskaaseen sarjaan. Manon Lescaut ensimmäisen näytöksen loppuun tehtiin pieni muutos, ja uuden version ensi-ilta oli 7. helmikuuta 1894 Teatro alla Scalassa.
Tapahtumapaikka ja -aika sekä oopperan kesto
Oopperan tapahtumat sijoittuvat Amiensiin, Pariisiin, Le Havreen ja New Orleansiin 1700-luvun jälkipuoliskolle.
I näytös 35 min, II näytös 40 min, III näytös 25 min ja IV näytös 20 min. Yhteensä 2 tuntia)
Lyhyt juoniseloste
I näytös, Amiens
II näytös, Pariisi
Muusikot tulevat sisälle, Manonin kunniaksi esitetään Geronten säveltämä Madrigaali. Manon maksattaa muusikoille. Lescaut lähtee etsimään Des Grieux’ia. Geronte saapuu tanssimestarin kanssa aloittaakseen minuettioppitunnin. Vieraat ihailevat Manonin tanssitaitoa tanssimestarin johdolla. Manon nauttii hetkestä L’Òra o Tirsi, è vaga e bella (Hetki on miellyttävä ja kaunis). Lopuksi Manon tanssii gavotin Geronten kanssa.
Laivan lastaus alkaa. Kersantti sotilaineen tulee ulos parakista ja perässä ovat naiset kahleissa. Naiset huudetaan kuljetettavaksi yksi kerrallaan. Heidät tuodaan esiin, ja kansa kommentoi heidän ulkonäköään. Des Grieux vetoaa laivan kapteeniin, että voisi lähteä mukaan laivaan. Guardate, pazzo son (Armoa, olen hulluuden partaalla). Kapteeni myöntyy Des Grieux’in pyyntöön, ja Des Grieux nousee Manonin jälkeen laivaan.
Gynekologinen irtosolunäyte
thumb|200px|Irtosolunäyte, jossa klamydia. Gynekologisella irtosolunäytteellä eli papakokeella tutkitaan kohdunkaulan limakalvoja. Suomessa useimmat kunnat kutsuvat 25 tai 30 vuotta täyttäneet naiset viiden vuoden välein papakokeisiin. Solumuutosten varhainen toteaminen vähentää kuolleisuutta kohdunkaulan syöpään. Näyte otetaan kolmesta kohdasta: emättimestä, kohdunsuulta ja kohdunkaulakanavasta. Näytettä ei suositella otettavaksi kuukautisten aikana.
Kiinan tasavalta (1912–1949)
Tasavaltalainen vallankumous
Vuodesta 1910 lähtien yleinen tyytymättömyys kasvoi. Syksyllä 1911 tasavaltalaiset opintopiirit valmistelivat kapinaa Wuhanissa. He kirjoittivat myös Tongmenghui-puolueelle aikeestaan, mutta heitä ei otettu tosissaan. Samaan aikaan Sichuanissa lakkoiltiin ja paikallinen kuvernööri päätti pidättää mielenosoittajia. Tästä seurasi aseellinen yhteenotto ja keskushallinto lähetti mantšuarmeijan yksiköitä paikalle Wuhanista. Wuhanissa opintopiiriläiset räjäyttivät vahingossa pommin, ja asiaa tutkimaan lähteneet poliisit saivat käsiinsä opintopiirin jäsenlistan. Opintopiiriläisten peli olisi pelattu ellei vallankumous alkaisi heti, joten he päättivät yrittää. He ottivat haltuunsa ammusvaraston ja maakunnan rahavarat. Jostakin syystä jopa armeijan komentaja pakeni Wuhanista.
Tongmenghui halusi nyt mukaan vallankumoukseen ja lähetti ihmisiä organisoimaan joukkoliikettä eri kaupungeissa, mutta nämä tukahdutettiin helposti. Tongmenghuin edustajia oli kuitenkin Shanghaissa vallankumousta ajamassa ja puolue tunnustettiin valtakunnalliseksi vaikuttajaksi. Etelä-Kiinassa alkoi olla huomattava määrä itsenäiseksi julistautuneita maakuntia, ja Tongmenghui perusti Nanjingiin senaatin näitä edustamaan. Koska soveliasta keisaria ei ollut tarjolla, eliitin kannalta ainoa järkevä ratkaisu näytti olevan tasavallan perustaminen. Kaaosta ei haluttu ulkomaiden takia, Venäjä kuitenkin ehti painostaa Kiinan hyväksymään Ulko-Mongolian itsenäisyys ja britit jättämään Tiibetin rauhaan ja myöntämään ulkomaisille tuomiovalta myös kiinalaisten osalta sopimussatamissa.
Heikko tasavalta
Kiinan ensimmäinen presidentti Yuan Shikai piti nuorta tasavaltaa koossa armeijansa avulla. Beiyangin armeija oli maan parhaiten koulutettu ja varustettu sotajoukko, joka pysyi yhtenäisenä komentajansa alaisuudessa. Yuanin kuoltua vuonna 1916 Kiina muuttui nopeasti sotaherrojen keskinäisen taistelun tantereeksi.
Sotaherrojen valtakausi osoitti, ettei tasavaltaisuus kyennyt täyttämään kungfutselaisuuden jättämää aukkoa Kiinaa yhdistävänä ideologiana. Poliittinen valta perustui vahvoihin sotajoukkoihin, ei tyhjiin ajatuksiin ja ihanteisiin. Sotaherrojen kauden vaikutuksesta sekä kansallispuolue Kuomintang että kommunistit saivat riveihinsä sotilaskoulutuksen saaneita miehiä.
Nanjingin hallitus
Kuomintang aloitti valtaan päästyään valtiojohtoisen kampanjan Kiinan teollistamiseksi ja kehittämeksi, ja kommunistit jatkoivat myöhemmin siitä, mihin nationalistit jäivät. Kiinan pankki- ja luottolaitosten nykyaikaistamisen lisäksi Kuomintangin valtakaudella maan rauta- ja maantieverkostoa kehitettiin merkittävästi. Ulkopolitiikassa Nanjingin hallitus onnistui vähentämään ulkomaiden erityisoikeuksia, jotka olivat 1800-luvulta lähtien suututtaneet kiinalaisia.
Pääskypahdan luonnonpuisto
Pääskypahdan luonnonpuisto oli Petsamon kunnassa Valasjärven kylän kaakkoispuolella sijainnut luonnonpuisto joka perustettiin 1938 luonnonsuojelulain nojalla valtion maille. Puiston pinta-ala oli 28 neliökilometriä. Puisto jäi Moskovan välirauhassa 1944 luovutetulle Petsamon alueelle.
Julkisoikeus
Julkisoikeuden opetus
Julkisoikeuden alaa opiskelleita valmistuu siis yhtäältä oikeustieteen alalta oikeustieteiden maisteriksi ja toisaalta hallintotieteiden alalta hallintotieteiden maistereiksi. Lisäksi Åbo Akademissa on mahdollista suorittaa politices-alan eli kirjaimellisesti 'valtiotieteen' tutkintoja pääaineena julkisoikeus.
J. V. Snellman -palkinto
J. V. Snellman -palkinto on Helsingin yliopiston vuodesta 1981 lähtien vuosittain jakama palkinto ansiokkaasta tieteellisen tiedon välittämisestä. Vuonna 2019 palkintosumma oli 6 000 euroa.
Biefeldin–Brownin ilmiö
Historia
Brownin opettajana 1920-luvulla toiminut Denisonin yliopiston professori, tohtori Paul Biefeld oli Albert Einsteinin opiskelutoveri Zürichin ETH:n ajoilta, ja Biefeld esitteli Einsteinin ajatuksia oppilaalleen. Samaan aikaan yleinen suhteellisuusteoria ja gravitaation sekä sähkömagnetismin yhteyden etsiminen oli kuuma aihe. Brownin havaintoja pyrittiin selittämään elektrogravitaatiolla, eli sähkövarauksen ja gravitaation yhteydellä. Brownin ensimmäisen patentin mukaista keksintöä kutsuttiinkin nimellä "gravitaattori".
Biefeld–Brownin ilmiötä tutkittiin 1950- ja 1960-luvuilla gravitaatiotyöntövoimaan keskittyneessä tutkimuksessa. Seuraavina vuosina useita lupaavia konsepteja hylättiin teknisten rajoitusten vuoksi, mutta samaan aikaan edistyttiin paljon elektrohydrodynamiikassa.
Jacob Collins
Jacob Collins (s. 1964) on yhdysvaltalainen taidemaalari. Hänen tyylinsä on traditionaalinen realismi ja yleisimmät aiheet ovat asetelmat, maisemat, interiöörit, figuratiiviset aiheet ja muotokuvat. Collins johtaa kahta Amerikan klassisen kuvataiteen huippukoulua Water Street Atelieria ja Grand Central Academya. Hän maalaa ainoastaan elävästä mallista.
Collins kutsuu omaa tyyliään traditionaaliseksi tai klassiseksi realismiksi. Hän arvostaakin ranskalaista 1800-luvun akateemista taidetta ja kokee sen olevan lähin linkki traditioon.
Salmiakki
Alkuperä
Salmiakin nimi on peräisin muinaisilta kreikkalaisilta, jotka löysivät ammoniumkloridia Ammonin temppelin läheltä ja antoivat sille nimeksi sal ammoniacus, "Ammonin suola". Tästä on johdettu sana salmiakki latinan ja hollannin kautta muun muassa suomen kieleen.
Keraami
Keraamit ovat epäorgaanisia, ei-metallisia aineita, joiden raaka-aineita ovat useimmiten metallioksidit, nitridit tai karbidit. Keraameja valmistetaan korkeissa lämpötiloissa. Keramiikassa tehdään keraamisia esineitä savesta.
Iiro Luoto
Iiro Luoto (s. 8. lokakuuta 1984 Espoo) on suomalainen amerikkalaisen jalkapallon pelaaja. Nykyään hän pelaa Helsinki Roostersissä Vaahteraliigassa, Suomessa.
Luoto on aloittanut uransa Helsinki Roostersissa. Hän eteni kansainväliseen NFL Europa -liigaan, jossa pelasi kolme kautta vuosina 2004–2006. Vuonna 2006 Luoto voitti Frankfurt Galaxyssa sarjan mestaruuden eli World Bowlin. Vuonna 2007 Luoto oli New York Jetsin harjoitusjoukkueessa, jossa paikka ei auennut ja hän palasi Suomeen Helsinki Wolverinesiin. Kaudet 2009 ja 2010 hän edusti Porvoon Butchersia.
Maakunta-arkisto
Aineistot
Valtion viranomaiset siirsivät lainsäädännön velvoittamina maakunta-arkistoihin yleensä 40 vuotta vanhemmat pysyvästi säilytettäviksi tarkoitetut asiakirjat. Lakkautetun viranomaisen arkisto voitiin siirtää maakunta-arkistoon aiemminkin.
Maakunta-arkistot ottivat arkiston omistajan kanssa tehtävän sopimuksen nojalla hoidettavaksi ja säilytettäväksi myös tutkimuksen kannalta merkittäviä yksityisiä arkistoja.
Maakunta-arkistojen kirjastoihin hankittiin erityisesti Suomen, ennen kaikkea omien maakuntien historiaa käsittelevää sekä historian aputieteitä koskevaa kirjallisuutta.
Huxley
Huxley on englantilainen tiedemies- ja kirjailijasuku. Sukuun kuuluu myös henkilöitä, jotka ovat toimineet Britannian korkeimmissa julkisissa viroissa.
Julius Klengel
thumb|Julius Klengel Julius Klengel (1859–1933) oli saksalainen säveltäjä ja sellisti.
Leppäsyrjän luterilainen kirkko
Leppäsyrjän luterilainen kirkko sijaitsi Leppäsyrjän kylässä entisen Suistamon kunnan eteläosassa luovutetussa Karjalassa. Se kuului Soanlahden seurakuntaan.
Janne Äijö
Äijö valmistui kauppatieteiden maisteriksi vuonna 2001 ja väitteli kauppatieteen tohtoriksi Vaasan yliopistossa vuonna 2007. Hänen rahoituksen alan väitöskirjansa käsitteli makrotalousuutisten vaikutuksia osake- ja optio markkinoihin.
Aiheesta muualla
Professori Janne Äijön julkaisut ja asiantuntijatehtävät Vaasan yliopiston tutkimustietokannassa
Hajautettu tietojenkäsittely
Kun kohteena on useista rinnakkaisesti toimivista moduleista koostuvan ohjelman tai ohjelmistojärjestelmän laatiminen ja ymmärtäminen, käytetään myös ilmaisua rinnakkaisohjelmointi. Tähän sisältyy muun muassa hajautettujen järjestelmien formaali määrittely ja verifiointi. Alue liittyy läheisesti varsinkin käyttöjärjestelmien ja reaaliaikaisten järjestelmien tutkimukseen.
Kalevalaseuran palkinto
Kalevalaseuran palkinto on Kalevalaseuran vuodesta 2002 lähtien joka kolmas vuosi myöntämä palkinto henkilölle, joka on tietellisellä tai taiteellisella toiminnallaan tehnyt merkittävällä tavalla tunnetuksi kansanrunoutta, Kalevalaa tai suomalaiskansallista kulttuuria. Palkinto on 10 000 euron suuruinen.
Alkmaionis
Alkmaionis, myös Alkmeonis , oli antiikin kreikkalainen eeppinen runoelma, joka kertoi Alkmaionin vaiheista. Se luetaan kuuluvaksi niin kutsuttuun eeppiseen kyklokseen ja tarkemmin Theban kyklokseen. Eepos ei ole säilynyt nykyaikaan, mutta siitä tunnetaan katkelmia.
Réunion
Kirjallisuus
Vain harvat réunionilaiset kirjailijat ovat tunnettuja saaren ulkopuolella, ja kenenkään tuotantoa ei ole käännetty merkittävässä mittakaavassa englanniksi. Yksi tunnetuimmista on journalisti ja historioitsija Daniel Vaxelaire, joka on kirjoittanut historiallisia romaaneja. Toinen tunnettu kirjailija ja runoilija on Jean-François Sam-Long, joka vaikutti kreolikirjallisuuden syntymiseen. Muita tunnettuja kirjailijoita ovat esimerkiksi Axel Gauvin, Jules Bénard ja saarella syntynyt Michel Houellebecq.
Lorne Greene
Greenellä on kolme lasta joista kaksi ensimmäisesta avioliitosta.
Kanadan posti julkaisi Greenen kunniaksi postimerkin vuonna 2006.
Jouko Talonen
Koulutus ja tutkimustyö
Talonen valmistui 1981 filosofian maisteriksi yleisestä historiasta Oulun yliopistosta ja teologian maisteriksi samana vuonna Helsingin yliopistossa. Hän jatkoi opintojaan kummassakin yliopistoissa. Talonen väitteli teologian tohtorin arvoa varten Pohjois-Suomen lestadiolaisuuden poliittis-yhteiskunnallisesta profiilista 1905–1929 Helsingin yliopistossa 1988. Niin ikään hän väitteli 1997 Oulun yliopistossa filosofian tohtoriksi Neuvosto-Latvian sodan jälkeistä kirkkohistoriaa koskevalla englanninkielisellä väitöskirjallaan. Talonen on toiminut professorina vuodesta 2005.
Epigonoi
Epigonoi oli antiikin kreikkalainen eeppinen runoelma, joka kertoi epigonien sotaretkestä Thebaa vastaan. Se luetaan kuuluvaksi niin kutsuttuun eeppiseen kyklokseen ja tarkemmin Theban kyklokseen. Eepos ei ole säilynyt nykyaikaan, mutta siitä tunnetaan katkelmia.
Boris Jeflov
Boris Aleksandrovitš Jeflov (31. joulukuuta 1926 Selištše, Borisoglebskin piiri, Jaroslavlin alue – 17. maaliskuuta 2013 Kostroma) oli neuvostoliittolainen ja venäläinen taidemaalari, graafikko ja maaseudun maisemamaalauksen mestari.
Perhe
Lapsena Boris harrasti piirtämistä ja hän kopioi kuuluisien taiteilijoiden klassisia teoksia. Perheensä vaikean taloudellisen tilanteen vuoksi hän liittyi vapaaehtoisena armeijaan jo 16-vuotiaana.
Kostromassa
Vuodesta 1953 vuoteen 1958 Boris opiskeli Kostroman taidekoulussa, minkä jälkeen hän työskenteli Venäjän federaation taidesäätiön työpajoissa eläkeikään asti. Taiteilijan ammatti oli Borikselle kutsumus ja hän vietti mielellään aikaa plein-air-maalauksen parissa. Venäjän maaseudun rauhan ja kauneuden innoittamana hän piirsi lukuisia luonnoksia, jotka hän viimeisteli studionsa hiljaisuudessa ainutlaatuisiksi maalauksiksi. Maalaukset ovat tunnettuja rikkaista väreistään ja syvällisestä merkityksestään, kuten teokset «Jälkikesä», «Lehtien putous», «Joella, joella...».
Brett Ratner
Brett Ratner (s. 28. maaliskuuta 1969 Miami Beach, Florida, Yhdysvallat) on yhdysvaltalainen elokuva- ja musiikkivideo-ohjaaja. Hän valmistui New Yorkin yliopiston elokuvakoulusta.
Suspiria (vuoden 2018 elokuva)
Suspiria on vuonna 2018 ensi-iltansa saanut kauhuelokuva. Sen käsikirjoitti David Kajganich ja ohjasi Luca Guadagnino. Se on samannimisen vuoden 1977 elokuvan uusi versio.
Futuuri (talous)
Historia
Koska viljelijöillä ja tuotantoketjun myöhemmillä osapuolilla on suuri tarve suojautua maataloustuotteiden kaoottisilta hintaheilahteluilta, vuonna 1848 Chicagossa perustettiin forward-pörssi, jossa nämä saattoivat sopia hinnoista etukäteen, ja 1865 otettiin käyttöön futuurit.
Verikurkkukukastaja
Levinneisyys
Verikurkkukukastajaa tavataan Indonesiassa ja Itä-Timorissa. Lajin kannankehitys on vakaa, ja se on luokiteltu elinvoimaiseksi.
Bosnian ja Hertsegovinan tasavalta
Bosnian ja Hertsegovinan tasavalta oli nykyisen Bosnia ja Hertsegovinan edeltäjä. Bosnian ja Hertsegovinan tasavalta oli laillisesti olemassa vuoteen 1995 asti, jolloin Daytonin sopimus solmittiin. Virallisten asiakirjojen mukaan tasavalta oli olemassa vuoteen 1997 asti, jolloin Daytonin sopimus pantiin täytäntöön. Bosnian sodan aikana Bosnian kroaatit ja Bosnian serbit perustivat omat itsehallintoalueensa, Hertseg-Bosnian ja Serbitasavallan. Mitkään valtiot eivät tunnustaneet kumpaakaan itsehallintoaluetta. Tasavaltaa edustivat pääasiassa sen bosniakkiväestön jäsenet, mutta hallituksessa oli myös serbejä ja kroaatteja.
Yahya Hassan
Hassan oli valtioton palestiinalainen, mutta hänellä oli Tanskan passi. Vanhemmat ovat tulleet maahanmuuttajina Tanskaan, jossa Hassan syntyi. Hänet löydettiin 24-vuotiaana kotoaan kuolleena huhtikuussa 2020 eikä tapahtumassa epäillä rikosta.
Apalone
Luokittelu ja evoluutio
Pehmeäkilpikonnien heimon alkuperä on luultavasti Aasiassa, ja nykyisistä pehmeäkilpikonnista Apalone on läheisintä sukua aasialaiselle Rafetus-suvulle. Sukujen uskotaan erkaantuneen toisistaan eoseenilla vallinneen lämpöjakson aikaan, arviolta noin 43 miljoonaa vuotta sitten. Siirtyminen Pohjois-Amerikkaan tapahtui todennäköisesti Beringian kautta, minkä mahdollisti nykyistä lämpimämpi ilmasto.
Vahingonkorvausoikeus
Vahingonkorvauslain pääperiaate ilmenee lain 2. luvun 1 §:stä: ”Joka tahallisesti tai tuottamuksesta aiheuttaa toiselle vahingon, on velvollinen korvaamaan sen - -.”
Vahinkolajit
Vahingot voidaan jakaa seuraavasti:
Ankara vastuu
Myös valtiollisten toimijoiden rokotuskampanjan aiheuttamaan vahinkoon on korkeimman oikeuden ennakkopäätöksessä sovellettu ankaran vastuun periaatetta.
Rolling Stone
Historiaa
Lehden tyyli ja ilmiasu ovat vaihdelleet vuosien kuluessa, mutta keskeinen osa sen sisältöä on aina ollut rockiin keskittyvä musiikkijournalismi ja rockmaailman tapahtumien uutisointi. Vuonna 1973 The New York Timeskin kehui Rolling Stonea ”varsin hyvistä reportaaseista”. Toisaalta 1970-luvun alussa osa lehden toimituskunnasta olisi halunnut lehden ottavan vankemmin poliittista kantaa muun muassa Vietnamin sotaan ja Richard Nixonin presidenttiyteen Watergate-skandaaleineen, mutta Jann Wenner halusi pitää lehden ensisijaisesti poliittisesti neutraalina musiikkilehtenä.
1990-luvulla Rolling Stone yritti nuorentaa lukijakuntaansa julkaisemalla enemmän juttuja televisio- ja elokuvatähdistä ja muusta viihdebisneksestä, mutta vuosituhannen vaihteen jälkeen lehden fokus on jälleen monipuolistunut. Vuonna 2002 Jann Wenner palkkasi uuden päätoimittajan nopeasti kasvaneesta nuorten miesten FHM-lehdestä saavuttaakseen nuorempia lukijasukupolvia. Vuonna 2006 Rolling Stone juhli näyttävästi tuhannetta numeroaan.
Kypria
Sisältö
Eepoksesta on säilynyt 22 katkelmaa myöhemmissä antiikin aikaisissa teoksissa, mikä on selvästi enemmän kuin muista eeppisen kykloksen kadonneista teoksista. Ensimmäinen ja pisin niistä on peräisin Prokloksen teoksesta Khrestomatheia; tämä katkelma puolestaan on säilynyt osana Fotioksen teosta Bibliotheke. Muita katkelmia on säilynyt muun muassa Athenaioksen teoksessa Deipnosofistai, Pausaniaan teoksessa Kreikan kuvaus, Klemens Aleksandrialaisella sekä eri runoilijoiden skoliasteilla. Eepoksesta ei tunnetaan yhtään papyruskatkelmaa. Katkelmissa on suorina lainauksina yhteensä 50 heksametrisäettä runoelmasta.
Kuulento
Kuulento on Maan kiertolaiseen Kuuhun suuntautuva miehitetty tai miehittämätön avaruuslento. Miehitettyjä lentoja Kuuhun on toistaiseksi tehnyt vain Yhdysvallat Apollo-ohjelman puitteissa 1969–1972; Kuussa kävi 12 astronauttia. Ensimmäinen Kuuhun laskeutunut miehitetty lento oli Apollo 11 heinäkuussa 1969, jolloin astronautti Neil Armstrong astui ensimmäisenä Kuun kamaralle. Viimeisin miehitetty kuulento oli Apollo 17 vuonna 1972. Kiinan Chang’e-3 2013 oli ensimmäinen pehmeä laskeutuminen Kuuhun sitten vuoden 1976.
Vuoden 1972 jälkeen
Japani on laukaissut Hiten-luotaimen vuonna 1990 ja Kaguya-luotaimen vuonna 2007. Euroopan avaruusjärjestö laukaisi vuonna 2003 ensimmäisen kuuluotaimensa Smart 1:n. Kiina lähetti Kuun kiertoradalle vuoden 2007 lokakuussa Chang’e-1-avaruusaluksen, joka tutki kuuta maaliskuuhun 2009 saakka sen kiertoradalla ja lopulta lennettiin suunnitellusti päin kuuta. Vuoden 2010 lokakuussa Chang’e-2-avaruusaluksen, joka tutki ja kuvasi kuuta kesäkuuhun 2011 saakka, jolloin se jatkoi matkaansa avaruuteen. Vuonna 2013 14. joulukuuta Chang’e-3-avaruusalus laskeutui kuuhun ja toimi siellä kolmen kuukauden ajan ja liikkui noin 10 kilometriä kuun pinnalla. Kiina lähetti vuonna 2018 Kuun pinnalle ekosysteemisäiliön, jonka avulla tutkitaan kasvien ja hyönteisten kasvatusta Kuussa. Kiinan Chang’e-4-avaruusalus oli ensimmäinen, joka on laskeutui pehmeästi Kuun kääntöpuolelle tammikuussa 2019. Aluksen kuljettamat puuvillansiemenet ovat versoneet Kuussa. Intian ensimmäinen kuuluotain Chandrayaan-1 laukaistiin vuonna 2008.
Tulevaisuus
Tekniikan kehityksen ja kaupallisten toimijoiden myötä kuulentojen ja pysyvän kuutoiminnan suunnittelu on voimistunut 2010-luvun lopulla. Vuonna 2018 julkaistiin ensimmäinen uusi miehitetty kuulento DearMoon; mukaan lukien lennon rahoittaja ja ensimmäinen nimetty osallistuja.
Varhaiskirjeet
Yleinen posti
Yleinen posti perustettiin Suomessa vuonna 1638. Yleinen posti kulki maata omistavien talonpoikien välityksellä postikonttoreihin postitalolta toiselle ennalta määrättyä reittiä ja aikataulua noudatellen. Postitalolliset olivat valantehneitä postiljooneja, ja postitalot sijaitsivat n. 2–3 peninkulman päässä toisistaan. Varsinaisen postinkannon suorittivat postitalonpoikien rengit, tarvittaessa myös postitalollisen pojat tai talollinen itse.
Irtokirjeessä ei ole yleisen postin merkintöjä, vaan merkintänä saattaa olla Lösvaska ja mahdollisesti kenen irtolaukussa kirje on kulkenut.
Kihlakunnan- tai kruununposti
alt=Vanha kirje, jossa on koristeellista tekstiä, meanderikuvio sekä punaiseen sinettiin kiinnitetty sulka.|pienoiskuva|332x332px|Kihlakunnanpostissa vuonna 1819 kulkenut yhden sulan sulkakirje, jossa näkyy myös meanderikuvio. Kuva: Postimuseo. Kihlakunnanposti perustettiin 1600-luvulla yleisen postin kuljetusverkon tihentämiseksi. Kihlakunnanposti, josta käytetään toisinaan myös nimitystä kruununposti, kuljetti virkamiehille tarkoitettuja lähetyksiä. Kruununposti-nimitys tulee kuoriin piirretystä kruunuja kuvaavasta kuviosta, joka ajan mittaan muuttui muodoltaan aaltoviivaksi. Aluksi välitettiin kirjeitä korkeiden virkamiesten välillä, mutta myöhemmin maakunnan sisäistä virkapostia sisältäen myös kirkollista postia. Iso osa kihlakunnanpostista onkin kirkoissa julkisesti luettavaksi tarkoitettuja kuulutuksia. Kihlakunnanpostista ei peritty maksua, ja lähetyksiä kuljettivat pitäjä- ja kuntakokouksissa valitut kihlakunnanpostin kuljettajat. He saivat palkkansa pitäjäläisiltä usein esimerkiksi viljan muodossa.
Kihlakunnanposti lakkautettiin Suomessa 15.1.1883 julkaistulla asetuksella, jonka jälkeen yleinen posti hoiti postinkuljetuksen. Kihlakunnanpostin kuljetusta sai kuitenkin tämänkin jälkeen jatkaa, jos kihlakunnassa oli postitoimipaikkoja vain muutamissa kunnissa. Lapissa kihlakunnanposti lakkautettiinkin vasta 1.10.1888.
V. A. M. Karikoski
Ura
Karikoski osallistui sisällissotaan joukkueenjohtajana Karjalankannaksella, ja saman vuoden keväällä hän kirjoitti ylioppilaaksi. 1920-luvulla hän toimi eri tehtävissä yleisesikunnan operatiivisella osastolla ja vuosina 1931−1934 Suomen sotilasasiamiehenä Pariisissa ja Brysselissä. Hänet ylennettiin kapteeniksi 1923, majuriksi 1927 ja everstiluutnantiksi 1929. Toimittuaan vuoden ajan ilmavoimien esikuntapäällikkönä hän 1935 erosi vakinaisesta palveluksesta, siirtyi Suomen Puunjalostusteollisuuden Työnantajaliiton tilasto- ja tiedotusosaston päälliköksi, ja vuonna 1939 hänestä tuli liiton toimitusjohtaja.
Miloš Obrenović
Elämäkerta
Miloš vahvisti asemaansa surmauttamalla kilpailijansa Karađorđen ja marraskuussa 1817 turkkilaisten luvalla kokoontunut Serbian kansalliskokous eli skupština tunnusti hänet Serbian perinnölliseksi ruhtinaaksi. Hänen sitkeän diplomatiansa tuloksena ja tappiollisen Venäjän–Turkin sodan jälkeisessä tilanteessa myös Turkki tunnusti lopulta elokuussa 1830 hänen asemansa perinnöllisyyden sekä myönsi Serbialle täyden autonomian. Vuonna 1833 se lisäksi hyväksyi myös Serbian itäosien liittämisen Milošin ruhtinaskuntaan. Miloš järjesti uudelleen Serbian armeijan, pyrki edistämään ulkomaankauppaa, rakennutti uusia teitä ja jakoi maata pientalonpojille. Hän oli kuitenkin myös itsevaltainen hallitsija, jonka toimet nostattivat vastarintaa. Vuonna 1835 hänet pakotettiin antamaan Serbialle perustuslaki, mutta Venäjä ja Turkki painostivat hänet pian peruuttaman sen, sillä sitä pidettiin liian vapaamielisenä. Joulukuussa 1838 Turkin sulttaani antoi Serbialle uuden perustuslain, jonka nojalla Milošin oli nimitettävä 17-jäseninen senaattorineuvosto hoitamaan hallitusasioita. Neuvosto vaati välittömästi Milošia eroamaan. Hän luopui kruunusta 13. kesäkuuta 1839 poikansa Milanin hyväksi ja vetäytyi tiluksilleen Valakiaan. Sairaalloinen Milan kuoli jo muutamaa viikoa myöhemmin, jolloin ruhtinaaksi tuli Milošin toinen poika Mihailo. Hänet syrjäytettiin vuonna 1842, jolloin skupština valitsi uudeksi ruhtinaaksi Karađorđen pojan, Aleksanteri Karađorđevićin.
Janne Mattila
Virtuaalinäytelmässä Love Simulation EVE, hän näytteli isää nimeltä Jussi Virta. Näytelmä koettiin ja katsottiin virtuaalilasien avulla Espoon kaupunginteatterissa maaliskuussa 2023.
Fenasyylibromidi
Valmistus ja käyttö
Fenasyylibromidia käytetään muiden orgaanisten yhdisteiden valmistukseen. Rasvahappojen kanssa se reagoi muodostaen fenasyyliestereitä ja näitä johdannaisia käytetään hyväksi analysoitaessa rasvahappoja korkean erotuskyvyn nestekromatografialla. Yhdistettä käytetään myös tiourea- ja tiosemikarbatsonijohdannaisten analysoimiseen.
Genesis (yhtye)
Progressiivisen rockin kausi (1970-luku)
Gabrielin aikakaudella yhtyeestä tuli erittäin suosittu sekä ahkera live-esiintyjä ja sen omaleimaiseen esiintymistapaan kuului mm. Gabrielin kummalliset esiintymisasut, joita hän vaihtoi moneen kertaan konsertin aikana sekä Gabrielin eriskummalliset tarinat, joita hän kertoi pitkien proge-kappaleiden välissä.
Nostoi
Historia
Nostoi-eepos ajoitetaan 600- tai 500-luvulle eaa. Näin se kirjoitettiin myöhemmin kuin Homeroksen nimiin laitetut eepokset Ilias ja Odysseia. Sen kirjoittajana pidettiin myöhemmän antiikin aikana Agiasta tai Eumelosta.
István Horthy
thumb|right|230px|István Horthy István Nagybányai Horthy (12. syyskuuta 1904 Pula – 20. elokuuta 1942 Aleksejevka) oli Unkarin valtionhoitajan amiraali Miklós Horthyn vanhin poika, poliitikko ja hävittäjälentäjä.
Breckinridge
Breckinridge voi tarkoittaa seuraavia:
Super GT
Historia
Sarja perustettiin kun Japan Sport Prototype Car Championship (JSPC) päättyi. JSPC:n ongelmaksi arvioitiin tekniikkariippuvuus, joka johti kustannuksien räjähdysmäiseen kasvuun ja sarjan päättymiseen. Lisäksi autot olivat harvinaisia eikä yleisö tuntenut niitä, sekä viihdearvo oli pieni. GT Association aloitti JGTC-sarjan kehityksen tavoitteena saada balanssi eri tekijöiden välillä ja uusi sarja perustui tunnetuille tuotantoautoille.
GT500
Sarjan pääluokka on GT500, jossa kilpailee pääasiassa Japanin kolme suurinta autovalmistajaa: Honda, Nissan ja Toyota. GT500-luokassa tuotantoautosta on peräisin enimmäkseen teräskori muiden osien ollessa kilpailukäyttöön tehtyjä.
Gene DiNovi
DiNovi työskenteli 1960-luvulla pianistina ja sovittajana televisiossa. Hän opiskeli myös sävellystä ja orkestrointia Mario Castelnuovo-Tedescon kanssa, pianonsoittoa Jacob Gimpelin sekä sävellystä Maria di Bonaventuran johdolla. DiNovi vieraili Kanadan Torontossa ensi kertaa Carmen MacRaen säestäjänä vuonna 1971 ja asettui kaupunkiin asumaan 1972. Hän jatkoi uraansa muun muassa sovittamalla ja säveltämällä näyttämö- ja elokuvamusiikkia. Vuonna 1974 DiNovi oli laulaja Jodie Draken kanssa tähtenä CBC:n Gene and Jodie -ohjelmassa. Hän on juontanut muitakin ohjelmia.
Town-luokka (risteilijä, 1910)
Bristol-luokka
Ensimmäisen maailmansodan aikana aluksille asennettiin yksi kolmen tuuman QF 20 cwt -tykki.
Enrique Míguez
Míguez on pituudeltaan 173-senttimetrinen ja painaa 74 kilogrammaa.
Luis Alfonso Márquez Molina
Luis Alfonso Márquez Molina (s. 17. joulukuuta 1936) on venezuelalainen roomalaiskatolinen piispa. Hänet vihittiin Jeesuksen ja Marian kongregaation eli eudistien papiksi 29. kesäkuuta 1962 ja nimitettiin Méridan arkkihiippakunnan vihkipiispaksi sekä Turris Rotundan titulaaripiispaksi 18. lokakuuta 2001. Piispaksi vihkiminen seurasi 12. tammikuuta 2002. Pääkonsekraattorina toimi Baltazar Enrique Porras Cardozo, jota avustivat Antonio José López Castillo ja Manuel Felipe Díaz Sánchez.
Grand Central Academy of Art
Opinto-suunnitelma
Grand Centralin ohjaajien neuvomat tavat muistuttavat eniten Water Street Atelierin, L'Ecole Albert Defoisia ja Studio Escalieria. Perus mittaaminen perustuu vahvasti suhteelliseen mittaamiseen, jossa silmillä piirretään malliin suoria viivoja (yleensä vertikaaleja tai horisontaaleja), joiden avulla poimitaan yksinkertaisia pisteitä, joita sitten yhdistellään viivoilla. Grand Centralin, Waterstreetin, L'Ecole Albert Defoisin ja Studio Escalierin tapa piirtää eroaa selvästi firenzeläisestä Richard Lackin, Robert Hale Ives Gammelin ja muiden, luomasta perinteestä, joka pohjautuu enemmän Jean-Leon Geromen opettamiin tekniikkoihin ja sight-size piirustustekniikkaan.
Ohjaajat
Akatemiaa johtaa Jacob Collins. Avustavia opettajia pääopinto-ohjelmassa ovat Kate Lehman, Michael Grimaldi ja Dan Thompson. Työpajojen ja iltatuntien opettajiin kuuluu Camie Davis, Jon Demartin, Nicholas Hiltner, Sarah Lamb, Edward Minoff, John Morra, Richard Piloco, Frank Porcu, Travis Schlaht, Sam Wisneski, Brian Craig, Patrick Devonas, Douglas Flynt, Stephen Perkins, David Simon, Mark Tennant ja Yuqi Wang. Pääopinto-ohjelman ohjaajista suurin osa on saanut oppinsa joko Ted Seth Jacobsin tai hänen oppilaittensa alaisuudessa. Tekniikat ja tyyli ovatkin hyvin saman tapaiset kuin Jacobsin, toisaalta taas Jacobsin oppien pohjalta on alkanut kasvaa jo täysin uutta piirustus- ja maalaustyyliä jota opetetaan Grand Centralissa.
Skewesin luku
Historia
Skewes todisti 1933 että, jos oletetaan Riemannin hypoteesin olevan tosi, on olemassa luku x, joka on pienempi kuin Tätä lukua kutsutaan myös Skewesin ensimmäiseksi luvuksi, jonka likiarvona käytetään lukua Vuonna 1955 pystyttiin todistamaan ilman Riemannin hypoteesia, että on olemassa luku x, joka on pienempi kuin
Natriumpermanganaatti
Natriumpermanganaatti (NaMnO4) on natrium- ja permanganaatti-ionien muodostama epäorgaaninen ioniyhdiste. Yhdistettä käytetään hapettimena.
Thierry Henry
Valmentajana
Elokuussa 2016 Henry aloitti valmennusuransa Roberto Martínezin apulaisvalmentajana Belgian jalkapallomaajoukkueessa. Henry voitti Belgian valmennustiimissä MM-pronssia 2018.
Fennomania
”Aitosuomalaisuus” jatkaa fennomanian perintöä
Suomen itsenäistyttyä syntyi ns. aitosuomalaisuusliike, joka halusi saada aikaan nopean ratkaisun Suomen kieli- ja kansallisuustaisteluissa sekä pyrki "suomalais-kansallisen suomenkielisen sivistyksen kehittämiseen itsenäiseksi, korkeaksi sivistysmuodoksi muiden kansallisten sivistysten rinnalle" ja "voimakkaan suomalaisen kansallisvaltion luomiseen".
The Goon
The Goon on sarjakuva sarja, jonka on luonut Eric Powell vuonna 1999. Sarjakuva kertoo Goon-nimisestä miehestä, joka kertoo olevansa pelätyn gangsteri Labrazion leivissä. Goon ja hänen apulaisensa Franky joutuvat usein ongelmiin, joihin liittyy yleensä zombielaumoja, joita ohjailee Nameless Zombie Priest.
Init
Toiminta
init on ensimmäinen (ja ainoa) prosessi jonka Unixin käyttöjärjestelmän ydin käynnistää tietokoneen käynnistyksen jälkeen. init myös pysyy käynnissä koko järjestelmän toiminnan ajan. Koska init käynnistyy ensimmäisenä, se saa prosessinumeron 1, ja kaikki myöhemmin käynnistettävät prosessit ovat sen lapsiprosesseja. Unixin toiminnan mukaan prosessit, joiden isäprosessi on kuollut saavat isäprosessikseen prosessin 1, joka on init. Tällä on merkitystä lähinnä Unixin signaalinkäsittelyn kannalta, koska init saa tiedon lapsiprosessiensa lopettamisesta.
Uusi sukupolvi
Muita vaihtoehtoja ovat esimerkiksi need (SysVInitin laajennos), runit ja minit.
Helsingin rikollisuus
Helsingin poliisilaitoksessa työskentelee noin 1 600 poliisia. Poliisi nauttii Helsingissä, kuten muuallakin Suomessa korkeaa luottamusta asukkailta.
Varma Niiranen
Niirasen vanhemmat olivat räätäli Kalle Vilho Niiranen ja Adolfina Hämäläinen. Hän oli naimisissa 1944–1977 Elna Maria Mähösen kanssa. Niiranen kävi Varkauden tehtaiden ammattikoulun 1936–1939.
Niiranen on sanoittanut Esa Pakarisen säveltämät kappaleet ”Ruukin ruusa”, ”Savonmuan hilman tyttäret” ja ”Syömään ja makkoomaan”.
Brahmaputra
Hydrologia
Brahmaputrajoen yksi ominaispiirre on tulvaherkkyys. Siinä virtaa paljon vettä, ja sen sivujokienkin virtaama on suuri. Brahmaputra tulviikin käytännössä jokaisen kesämonsuunin aikana.
Ilmasto
Brahmaputran alueella ilmasto vaihtelee huomattavasti, sillä Tiibetissä ilmasto on kylmä ja kuiva, kun taas Assamissa ja Bangladeshissa ilmasto on kuuma ja kostea. Tiibetin talvien keskilämpötila on pakkasen puolella. Jokilaakso sijaitsee Himalajan takana sateen katvealueella, ja esimerkiksi Lhasassa sataa vuosittain vain noin 400 millimetriä.
Intiassa ja Bangladeshissa Brahmaputra kulkee monsuuni-ilmastossa. Vuoden keskilämpötila on Dhuburissa 26 astetta ja Dhakassa 29 astetta. Vuotuinen sademäärä on 1 780 – 3 810 millimetriä.
Liikenne
Alajuoksullaan Brahmaputra on liikennöitävissä Dibrugarhista joen suulle asti. Joki on ollut pitkään merkittävä väylä Länsi-Bengalista Assamiin. Ensimmäinen silta rakennettiin joen yli vasta vuonna 1962. Saraighatin vanha silta ylittää joen Guwahatissa. Vaikka siltoja on joitakin, lautat ovat edelleen tärkeä tapa Brahmaputran ylittämiseen.
Lohjan rukoushuone
Historia ja arkkitehtuuri
Lohjan rukoushuone oli hetken myös Lohjan seurakunnan käytössä 1920-1940-luvuilla ennen kuin Lohjan seurakuntakeskus valmistui.
Sota-aikaan rakennus oli muun muassa sotilasmajoituskäytössä. Jatkosodan aikana Lohjan rukoushuoneelle majoitettiin inkeriläisiä pakolaisia.
Suomalaiset kylpylät
Arviot
Seppo Paajanen (Etelä-Saimaa) antaa arvioksi: "Perusteellinen esitys on saatu sujuvaan muotoon." Kirjan kuvitusta kiittää niin Paajanen kuin Merja Rätykin (Kirkko ja Kaupunki).
Sopimusoikeus
Suomen sopimusoikeuden yleiset periaatteet
Sopimusoikeus jaetaan yleisiin oppeihin ja erinäisiin sopimuksiin. Edellinen koskee yleisesti kaikkia sopimuksia; jälkimmäinen koskee sopimustyyppejä, jotka poikkeavat toisistaan paljonkin.
Luuliikuntamittari
Lähteitä
Vainionpää, A. (et al.) Intensity of exercise is associated with bone density change in premenopausal women. Osteoporosis International, Springer London, 2006, vol. 17, no. 3, pp. 455-463.
Sopimusoikeus
Pätemättömyys
Sopimus on julistettavissa pätemättömäksi myös silloin, kun se on tehty olosuhteissa, joista tietoisen olisi kunnianvastaista ja arvotonta vedota niihin. Tämä oikeustoimilain 33 §:n sääntö on Suomen lain vastine monien muiden maiden väljemmin muotoilluille sovittelu- ja pätemättömyysperusteille (Ruotsin tro och heder, Saksan Treu und Glauben, Ranskan l'abus de droit).
Taustaa
Luultavasti sopiminen ja sopimusvapaus ovat läheistä sukua tasa-arvon ja demokratian aatteille; varhaiset tulkinnat yhteiskunnasta perustuivat kuviteltuun yhteiskuntasopimukseen eli vapaiden henkilöiden – silloin miesten – vapaaehtoiseen liittoutumiseen itse määrääminsä ehdoin vaihtoehtona perinteisille hallitsijoille. Tämä ajattelu ja uudenaikaisen sopimusoikeuden periaatteet näkyvätkin hyvin selvästi Yhdysvaltojen ja Ranskan 1700-luvun lopun vallankumousten julistuksissa. Vastaavasti välttämätön maareformi, Suomessa torpparivapautus edellyttivät lainsäätäjän kajoamista sopimuksiin määräämällä maanvuokraajille mahdollisuuden lunastaa tila omakseen, vaikka omistaja olisi vastustanut sitä. Nykyaikaisen sopimusoikeuden joustavat elementit, kuten sovittelumahdollisuus, ovat puolestaan selvästi yhteydessä ensimmäistä maailmansotaa seuranneisiin suurinflaatioihin, jotka tuhosivat todellisen sopimuspohjan. Skandinaviassa onkin usein puhuttu edellytyksistä, joiden pettäminen voi johtaa sopimussidonnaisuuden raukeamiseen. Tällainen edellytys on eri asia kuin sopimuksen ehto, esimerkiksi purkava ehto, jonka nojalla sopijapuolella on mahdollisuus vetäytyä sopimussidonnaisuudesta.
Thibaw
Nousu valtaistuimelle
thumb|vasen|Thibaw ja hänen vaimonsa kuningatar [[Supayalat valokuvassa Burman leijonavaltaistuimella.]] Thibaw syntyi Mandalayssa vuonna 1858 ja hän oli Burman kuningas Mindonin nuorempi poika. Vuodet 1875–1877 Thibaw vietti opiskellen buddhalaisessa luostarissa. Mindon oli pyrkinyt uudistamaan maatansa ja hänen valtakauttaan on pidetty burmalaisen kulttuurin kultakautena. Mindon kuoli kuitenkin vuonna 1878 ja kuolemaa seurasi verinen valtataistelu. Burman hovin jäsenet alkoivat kannattaa Thibawia kuninkaaksi, koska nuorta tuolloin 19-vuotiasta Thibawia pidettiin helposti ohjailtavana. Erityisen vaikutusvaltaisia hahmoja Thibawin taustalla olivat hänen toinen vaimonsa Supayalat ja ministeri Taingda Mingyi. Vuonna 1879 kuningatar ja edellä mainittu ministeri järjestivät monien Thibawin kuninkaallisten sukulaisten murhan. Syyn sai kuitenkin niskoilleen kuninkaaksi noussut Thibaw ja hänestä tuli pahamainen hahmo Burmassa. Toisaalta hän oli päässyt näin eroon moista mahdollisista kilpailijoista valtaistuimellaan.
Lierikypärä
Valmistus ja käyttö
Euroopan ulkopuolella lierikypäriä käytettiin ainakin Itä- ja Kaakkois-Aasiassa, etenkin Burmassa, Laosissa ja Thaimaassa. Japanilaiset ashigaru-sotilaat käyttivät jingasa-kypärää, joka oli tehty raudasta tai kovitetusta nahasta kartiomaisen aasialaisen olkihatun malliseksi.
Tietokoneshakki
Historia
Shakki on yksi vanhimpia tietokoneiden ohjelmointiin liittyvistä ongelmista. Esimerkiksi Konrad Zuse kirjoitti jo vuodesta 1943 eteenpäin kehittämällään Plankalkül-ohjelmointikielellä 49 sivua algoritmeja shakin pelaamiseen, vaikka itse ohjelmointikielelle ei ollut toteutusta.
Valérien Ismaël
Ura valmentajana
Toukokuussa 2018 Ismaëlista tuli Kreikan Superliigassa pelaavan Apollon Smyrnisin päävalmentaja. Ismaël sai potkut seurasta jo elokuun lopussa 2018, kun joukkue oli aloittanut kautensa heikosti ja oli liigassa sijalla 10.
Toukokuussa 2019 Ismaël allekirjoitti sopimuksen Itävallan Bundesliigan hopeajoukkue LASKin kanssa. Ranskalaisen johdolla LASK sijoittui toistamiseen liigassa hopealle. Seurajohto kuitenkin erotti Ismaëlin kauden jälkeen.
Albert Lindfors
thumb|Albert Lindfors: Forssan vanha pankkikiinteistö (1915). Albert Lindfors (13. heinäkuuta 1860 Somero – 15. elokuuta 1922 Forssa ) oli suomalainen taidemaalari ja elokuvateatterinomistaja. Lindfors kuuluu kultakauden taiteilijoihin.
Evoluutioteorian historia
Teoriat ennen Darwinia
1600-luvun lopulla englantilainen naturalisti John Ray määritteli ensimmäisenä lajin nykyaikaisella tavalla. Hänen määritelmäänsä ei kuitenkaan voida soveltaa muun muassa suvuttomasti lisääntyviin lajeihin. Hän määritteli lajin olevan eläinten tai kasvien ryhmä, jonka jäsenet muistuttavat toisiaan enemmän kuin muiden vastaavien ryhmien jäseniä. Saman ryhmän lajit voivat risteytyä keskenään, mutta eivät toisten ryhmien jäsenten kanssa. Rayn käsityksen mukaan kaikki elävät olennot kuuluvat johonkin lajiin, ovat muuttumattomia ja pysyviä. Kaikki lajit olivat syntyneet Raamatussa kuvatulla tavalla ja niille oli annettu ominaisuudet luomisen yhteydessä.
1900-luku
Nykyinen käsitys evoluutiosta on pääasiassa peräisin 1970- ja 1980-luvuilta. Se on muuttanut muotoaan kaavamaisesta pois. Lajinkehityksen katsotaan olevan nykyään hyvinkin erilaista eri tilanteissa eri lajeilla. Synteettisen ajan jälkeen on seurannut vapaamman ajattelun aika. Kehitystä ei aina haluta rajoittaa tiettyihin kaavamaisuuksiin. Jaksottaisen tasapainon mallin mukaan kehitys voidaan jakaa pitkiin suvantovaiheisiin, jolloin muutosta ei tapahdu juurikaan, ja erittäin nopean kehityksen pyrähdyksiin.